*Tämä artikkeli käsittelee tietotekniikkaan liittyvää toimintahäiriötä. Sanan 'kaatuminen' muita merkityksiä luetellaan täsmennyssivulla.*
Kaatuneen kolikkopuhelimen Blue Screen of Death.
Kaatunut ohjelmisto Frankfurtin lentokentän infonäytöllä.
**Kaatuminen** tarkoittaa tietotekniikassa tietokoneohjelman, tietokoneen käyttöjärjestelmän tai jokin tietojärjestelmän toiminnan yllättävää lakkaamista.

Käyttöjärjestelmien ja ohjelmistojen kaatuminen
-----------------------------------------------

Tosiasiassa kaatumisen jälkeen suoritin yleensä suorittaa käskyjä edelleenkin, mutta kaatunut ohjelma voidaan poistaa suoritusmuistista (niin sanottu coredump) tai suorituksen eteneminen kiertää silmukkaa, mikä käyttäjän kannalta vaikuttaa tietokoneen tai yksittäisen ohjelman pysähtymiseltä.

Kun Windows-käyttöjärjestelmä kaatuu, näyttöön usein ilmestyy virhetilanteesta kertova sinitaustainen teksti, joka tunnetaan nimellä *Blue Screen of Death* (*BSoD*). Applen käyttöjärjestelmissä vastaavassa tilanteessa ruudulle ilmestyi vanhemmissa versioissa animoitu pommin kuva, sittemmin kernel panic -ruutu.

Käyttöjärjestelmän kaatuminen on usein vakavampi ongelma kuin yksittäisen ohjelmiston kaatuminen. Yleisin tietokoneohjelman kaatumisen syy on muistialueen ylitys.*lähde?*

Tietojärjestelmien kaatuminen
-----------------------------

Käyttöjärjestelmien ja ohjelmistojen lisäksi kokonaiset tietojärjestelmät voivat kaatua. Esimerkiksi organisaation tietoverkko saattaa kaatua ylikuormituksen vuoksi, jolloin verkossa olevia palvelimia joudutaan yleensä käynnistämään uudelleen.

Esimerkkejä tietojärjestelmien kaatumisista:

* Internetin edeltäjä ARPANET-tietoverkko kaatui kesken ensimmäiseen siinä lähetetyn viestin 29.10.1969
* Ensimmäinen roskaposti aiheutti palvelunestohyökkäyksen ja kaatoi palvelimen vuonna 1994
* Effica-potilastietojärjestelmä kaatui aiheuttaen Kymenlaakson keskussairaalan toimintaan ongelmia vuonna 2007
* VR:n lipunmyynti hyytyi Logican keskuskoneen kaaduttua vuonna 2010
* Amadeus-varausjärjestelmä kaatui ja sekoitti kansainvälistä lentoliikennettä vuonna 2017
* Häiriö Fastlyn palvelussa kaatoi osan internetin isoimmista uutissivustoista tammikuussa 2021

Joidenkin ennusteiden mukaan jopa koko internet saattaa tulevaisuudessa kaatua tietokonevirusten ja roskapostin määrän räjähdysmäisen kasvun takia. hajautettu palvelunestohyökkäys lamautti 21. lokakuuta 2002 yhdeksän internetille tärkeästä kolmestatoista juurinimipalvelimista.

Lähteet
-------

1. 1 2  Tuomas Linnake: Internet täyttää 40 vuotta *Digitoday*.  26.10.2009. Iltasanomat. Viitattu 21.7.2021.
2. ↑  Tuomas Hämäläinen: Tietotekniikasta tuli komplikaatioita lääkäreille *Mediuutiset*.  12.10.2007. Viitattu 21.7.2021.
3. ↑  Heidi Vaalisto: Logican keskuskone kaatui, VR:n lipunmyynti hyytyi *Digitoday*.  18.8.2010. Iltasanomat. Viitattu 21.7.2021.
4. ↑  Henrik Kärkkäinen: Tietokonejärjestelmä kaatui, lennot myöhästelivät ympäri maailman *Digitoday*.  29.8.2017. Iltasanomat. Viitattu 21.7.2021.
5. ↑  Tuomo Hyttinen: Osa internetistä kaatui *Iltalehti*.  8.6.2021. Viitattu 21.7.2021.
6. ↑  Marko Mannila: Asiantuntijat pelkäävät valtavaa drdos-hyökkäystä verkossa *Iltasanomat*.  17.3.2006. Viitattu 21.7.2021.